## Zakon o kulturnim vijećima

### NN 53/2001 (13.6.2001.), Zakon o kulturnim vijećima

# HRVATSKI SABOR

if !supportEmptyParas endif

844

Na teme­lju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O KULTURNIM VIJEĆIMA

Proglašavam Zakon o kulturnim vijećima, koji je donio Hrvatski sabor na
sjednici 31. svib­nja 2001.

Broj:
01-081-01-1760/2
Zagreb, 6. lip­nja 2001.

Predsjednik
Republike Hrvatske
**Stjepan Mesić,** v. r.

## ZAKON

### O KULTURNIM VIJEĆIMA

KULTURNA VIJEĆA

Članak 1.

(1) Kulturna vijeća (u da­lj­njem tekstu: Vijeća) osnivaju se pri
Ministarstvu kulture za pojedina područja umjetničkog i kulturnog stvaralaštva
radi predlaga­nja ci­ljeva kulturne politike i mjera za ­njezino provođe­nje, a
posebice predlaga­nja programa javnih potreba u kulturi za koje se sredstva osiguravaju
iz državnog proračuna Republike Hrvatske, te radi ostvariva­nja utjecaja
kulturnih djelatnika i umjetnika na donoše­nje odluka važnih za kulturu i
umjetnost.

(2) U ostvariva­nju zadaća iz stavka 1. ovoga članka, Vijeća pružaju
stručnu pomoć ministru kulture pri donoše­nju i provedbi godiš­njih i dugoročnih
programa javnih potreba u kulturi od interesa za Republiku Hrvatsku i ­njihovo
financira­nje, suodlučuju o utvrđiva­nju kulturne politike i u tu svrhu daju
stručne podloge i miš­lje­nja Ministarstvu kulture i ministru, predlažu
ministru kulture upućiva­nje prijedloga Vladi Republike Hrvatske za pokreta­nje
postupka za donoše­nje posebnog zakona o osniva­nju zaklade ili fundacije za
određeno područje kulturnog i umjetničkog stvaralaš­tva, te obav­ljaju i druge
poslove predviđene ovim Zakonom koji pridonose ostvare­nju zadaća iz stavka 1.
ovoga članka.

(3) Rad Vijeća je javan. Javnost rada Vijeća osiguravaju pred­sjednici
vijeća i za to su odgovorni.

Članak 2.

(1) Kulturno vijeće može se osnovati i za područje pojedine županije i
grada.

(2) Akt o osniva­nju vijeća iz stavka 1. ovoga članka donosi predstavničko
tijelo županije, odnosno grada, te se ­njime utvrđuju zadaće, način rada i odlučiva­nja
vijeća sukladno ovom Zakonu.

PODRUČJA DJELOVANJA VIJEĆA

Članak 3.

(1) Pri Ministarstvu kulture osnivaju se Vijeća za:

– film i kinematografiju,

– glazbu,

– scenske umjetnosti,

– likovne umjetnosti,

– arhitekturu i urbanizam,

– k­njigu i nakladništvo,

– medijsku kulturu.

(2) Hrvatsko muzejsko vijeće, Hrvatsko k­njižnično vijeće, Hrvatsko
arhivsko vijeće i Hrvatsko vijeće za kulturna dobra, uz djelokrug utvrđen
posebnim zakonima, imaju i djelokrug Vijeća utvrđen ovim Zakonom.

SASTAV VIJEĆA

Članak 4.

(1) Vijeća imaju predsjednika i šest članova. Za članove Vijeća imenuju
se kulturni djelatnici i umjetnici iz područja umjetnosti i kulture koji svojim
dosadaš­njim dostignućima i poznava­njem problema vezanih za utvrđiva­nje i
provedbu kulturne politike mogu doprinijeti ostvare­nju ci­ljeva zbog kojih je
pojedino Vijeće osnovano.

(2) Predsjednik Vijeća i ministar kulture mogu pozivati pojedine
umjetnike i kulturne djelatnike da sudjeluju u radu pojedinih sjednica Vijeća
bez prava odlučiva­nja.

(3) U radu Vijeća sudjeluju bez prava odlučiva­nja i dužnosnici i drugi
djelatnici Ministarstva kulture zaduženi za područje rada pojedinog Vijeća.

IZBOR ČLANOVA VIJEĆA

Članak 5.

(1) Ministar kulture pokreće postupak izbora članova Vijeća iz članka 3.
stavka 1. ovoga Zakona pozivom institucijama i udrugama te pojedinim
umjetnicima i kulturnim djelatnicima iz područja umjetnosti i kulture da
podnesu pisane i obrazložene prijedloge osoba za izbor članova Vijeća s područja
kulture i umjetnosti kojima se bave. Rok za podnoše­nje prijedloga ne može biti
kraći od 15 dana od dana poziva.

(2) Na teme­lju prispjelih prijedloga ministar kulture predlaže Vladi
Republike Hrvatske sastav pojedinih Vijeća. Uz prijedloge kandidata prikup­ljene
na način iz stavka 1. ovoga članka, ministar kulture može predložiti jednoga
kandidata za sastav pojedinog Vijeća.

(3) Ako ministar kulture smatra da predloženi kandidati ne omogućuju
primjereni sastav nekog Vijeća, može ponoviti kandidacijski postupak ili
pozvati subjekte iz stavka 1. ovoga članka da dopune svoje prijedloge. Ponav­lja­nje
kandidacijskog postupka ili dopunu prijedloga ministar može zatražiti samo
jedanput.

(4) Predsjednika i članove Vijeća imenuje Vlada Republike Hrvatske.

Članak 6.

Sastav kulturnih vijeća iz članka 2. ovoga Zakona, postupak izbo­ra,
imenova­nja i razrješe­nja članova vijeća utvrđuje predstav­ničko tijelo županije,
odnosno grada.

MANDAT ČLANOVA VIJEĆA

Članak 7.

(1) Predsjednik i članovi Vijeća imenuju se na četiri godine, tako da se
svake dvije godine imenuje polovica članova Vijeća.

(2) Predsjednik i članovi Vijeća mogu biti razriješeni i prije isteka
mandata na prijedlog ministra kulture ako je ­njihov rad u Vijeću ili javno
djelova­nje takvo da ih čine nedostojnima za rad u Vijeću ili ako su osuđeni za
kazneno djelo na bezuvjetnu kaznu zatvora, kao i na pisani zahtjev predlagate­lja
iz članka 5. stavka 1. ovoga Zakona.

NACIONALNO VIJEĆE ZA KULTURU

Članak 8.

(1) Nacionalno vijeće za kulturu utvrđuje prijedlog Nacionalnog programa
kulture, usklađuje rad Vijeća, te pomaže ministru kulture pri utvrđiva­nju i
provedbi kulturne politike.

(2) Nacionalno vijeće za kulturu čine predsjednici Vijeća iz članka 3.
ovoga Zakona. Na prijedlog ministra kulture Nacionalno vijeće za kulturu bira
svoga predsjednika.

(3) Ministar kulture može za članove Nacionalnog vijeća za kulturu
imenovati do pet istaknutih kulturnih djelatnika ili umjetnika.

(4) Odredbe članka 10. i 11. ovoga Zakona odgovarajuće se primje­njuju
na rad Nacionalnog vijeća za kulturu.

ADMINISTRATIVNI
POSLOVI

Članak 9.

Administrativne, tehničke i druge potrebne poslove za Vijeća iz članka
3. ovoga Zakona, kao i za Nacionalno vijeće za kulturu obav­lja Ministarstvo
kulture, a sredstva za ­njihov rad osiguravaju se u državnom proračunu.

ODLUČIVANJE VIJEĆA

Članak 10.

(1) Vijeća donose odluke većinom glasova od ukupnog broja svojih članova.

(2) Vijeća donose poslovnik o svom radu.

IZUZEĆE ČLANA VIJEĆA OD ODLUČIVANJA

Članak 11.

(1) Član Vijeća koji je neposredno osobno zainteresiran za donoše­nje
odluke o nekom pita­nju može sudjelovati u raspravi o tom pita­nju, ali je
izuzet od odlučiva­nja.

(2) Smatra se da je član Vijeća neposredno osobno zainteresiran za donoše­nje
odluke o nekom pita­nju, ako se ono odnosi na umjetnički ili kulturni projekt u
kojemu osobno sudjeluje.

(3) Odredbe stavka 1. i 2. ovoga članka ne odnose se na glasova­nje o
godiš­njim ili dugoročnim planovima i projektima, ako je rasprava o pojedinačnom
pita­nju koje je dio tih planova i projekata provedena uz izuzeće
zainteresiranoga člana Vijeća.

NACIONALNI PROGRAM KULTURE

Članak 12.

(1) Vijeća iz članka 3.  ovoga Zakona utvrđuju prijedlog pro­jek­ta
razvoja i teme­ljnih općih ci­ljeva kulturne politike, svako Vijeće za svoje
područje, kao prijedlog dijela Nacionalnog programa kulture. Nacionalni program
kulture donosi se u pravilu za desetogodiš­nje razdob­lje i predstav­lja dugoročni
program javnih potreba u kulturi Republike Hrvatske. Projekt Nacionalnog
programa obuhvaća programske, infrastrukturne i finacijske prioritete,
prijedlog potrebnih zakonodavnih promjena kao i nosite­lje i okvirne rokove
ostvariva­nja ci­ljeva kulturne politike, te druga važna pita­nja.

(2) Pri izradi Nacionalnog programa kulture
Ministarstvo kulture Vijećima pruža financijske i druge potrebne podatke i
analize, a po potrebi pribav­lja i miš­lje­nje drugih ministarstava i tijela o
pita­njima iz ­njihova djelokruga. Ministarstvo kulture upoznaje Vijeća s
financijskim i drugim mogućnostima ostvariva­nja planiranog projekta.

(3) U tijeku izrade programa koji se
realiziraju zajedno s jedinicama lokalne i područne (re­gionalne) samouprave,
Vijeća provode s ­njima potrebne dogovore. Jedinice lokalne i područne (re­gionalne)
samouprave projekte ili ­njihove dijelove u koje su uk­ljučene prihvaćaju u
svojim nadležnim tijelima, a po pribav­ljenom miš­lje­nju vijeća iz članka 2.
ovoga Zakona.

(4) Ministar kulture, na teme­lju projekata koje su izradila pojedina
Vijeća, a utvrdilo Nacionalno vijeće za kulturu, predlaže Vladi Republike
Hrvatske da utvrdi prijedlog Nacionalnog programa kulture i uputi ga Hrvatskom
saboru na donoše­nje. Nacionalni program kulture objav­ljuje se u »Narodnim
novinama« i obvezuje Ministarstvo kulture i druga državna tijela, te jedinice
lokalne i područne (re­gionalne) samouprave u dijelu kojim su one uk­lju­čene u
­nje­govu provedbu.

DUGOROČNO UGOVARANJE PROGRAMA

Članak 13.

Ministarstvo kulture i jedinice lokalne i područne (re­gionalne)
samouprave u dijelu u kojemu su uk­ljučene u Nacionalni program kulture,
ugovaraju s institucijama i drugim pravnim i fizičkim osobama (kazalištima, k­njižnicama,
muzejima i galerijama, orkestrima, festivalima, producentima filmova i
multimedijalnih projekata, nakladnicima i sl.), a koje su nosite­lji pojedinih
aktivnosti vezanih za provedbu Nacionalnog programa kulture, način provedbe i
potrebna financijska sredstva, u pravilu za četiri godine unaprijed, ovisno o
prirodi projekta.

DAVANJE MIŠLJENJA O GODIŠNJIM PROGRAMIMA

Članak 14.

(1) Vijeća daju ministru kulture miš­lje­nje o godiš­njem programu
javnih potreba u kulturi, uk­ljučujući godiš­nje programe pojedinih korisnika
sredstava državnog proračuna, te o iznosu sredstava koja je Ministarstvo
kulture namijenilo za pojedini program.

(2) Ministar kulture obavezno
razmatra miš­lje­nja Vijeća prije konačnog utvrđiva­nja godiš­njih programa i
sredstava za ­njihovo financira­nje sredstvima državnog proračuna, kao i
prilikom izmje­ne programa ili financijskog plana.

(3) U slučaju kada ministar
kulture ne uvaži miš­lje­nje Vijeća dužan je pisano obrazložiti razloge neuvažava­nja
i dostaviti ih nadležnom Vijeću.

(4) Ministar kulture nije
obavezan tražiti miš­lje­nje Vijeća pri donoše­nju odluka o potporama kulturnim
programima koje u pojedinačnom iznosu ne prelaze iznos od 100.000,00 kuna,
a  u ukupnom zbroju jednu desetinu
cjelokupnog iznosa namije­njenog za financira­nje kulturnih programa u toj
godini.

POTICANJE HRVATSKOG STVARALAŠTVA I AFIRMACIJA NOVIH KULTURNIH
VRIJEDNOSTI

Članak
15.

Vijeća posebno razmatraju
mjere za potica­nje hrvatskoga kulturnog i umjetničkog stvaralaštva u području
svoje nadležnosti i za afirmaciju novih kulturnih vrijednosti, te ministru
kulture predlažu mjere za ­njihovo unapređe­nje u okviru Nacionalnog programa
kulture i u sklopu godiš­njih programa pojedinih korisnika sredstava državnog
proračuna.

Članak 16.

Vijeća u svojem području
djelova­nja pozornost posvećuju afirmaciji kulturno-umjetničkog amaterizma kao
posebnog i nezamje­njivog oblika kulturno-umjetničkog stvaralaštva, osobito u
nekim područjima iz članka 3. stavka 1. ovoga Zakona.

MEĐUNARODNA KULTURNA SURADNJA

Članak 17.

(1) Vijeća u svom radu posebnu pozornost posvećuju afirmaciji hrvatskoga
kulturnog i umjetničkog stvaralaštva u inozemstvu, kao i mjerama koje omogućuju
hrvatskoj javnosti da se upoznaje s priznatim vrijednostima i suvremenim strem­lje­njima
u umjetnosti i kulturi drugih naroda.

(2) Polazeći od kulturno-umjetničkih potreba nacionalnih ma­njina i
potreba razvoja međunarodne surad­nje na području kulture, Vijeća u svom radu
potvrđuju načela multikulturalnosti.

SAVJETODAVNA DJELATNOST

Članak 18.

(1) Vijeća na zahtjev ministra kulture rasprav­ljaju o pojedinim pita­njima
s područja kulture i umjetnosti i o ­njima daju ministru miš­lje­nja i
prijedloge.

(2) Vijeća mogu raspraviti pita­nja s područja kulture i umjetnosti iz
svoga područja i o zak­ljučcima i prijedlozima izvijestiti ministra kulture.

PRIJELAZNA ODREDBA

Članak 19.

(1) Ministar kulture dužan je u roku od mjesec dana od dana stupa­nja na
snagu ovoga Zakona pokrenuti postupak izbora članova Vijeća, te osigurati da se
Vijeća imenuju i konstituiraju najkasnije u roku od šest mjeseci od stupa­nja
na snagu ovoga Zakona.

(2) U roku od mjesec dana od proteka roka iz stavka 1.ovoga članka,
ministar kulture predložit će predsjednika Nacionalnog vijeća za kulturu i
sazvati prvu sjednicu toga Vijeća.

(3) Radi provođe­nja odredbe članka 7. ovoga Zakona tri člana svakoga
Vijeća u prvom sazivu imenovat će se na dvije godine.

Stupa­nje Zakona na snagu

Članak 20.

Ovaj Zakon stupa na snagu osmoga dana od dana objave u »Narodnim
novinama«.

Klasa: 612-01/00-01/02
Zagreb, 31. svib­nja 2001.

HRVATSKI SABOR

Predsjednik
Hrvatskoga sabora
**Zlatko Tomčić,** v. r.

if !supportEmptyParas endif

Zakon, NN 53/2001-844